‘n Ander groot projek van 2016 was die kombers wat ek vir my dogter en haar man gehekel het. Die uitdaging was dat dit binne ‘n sekere tyd moes klaarkom. Die groot hekelaars doen so ‘n projek in ‘n maand se tyd. Ek kon egter net hekel wanneer ek die slag TV kyk of saam met my man rondry of by die braaivleisvuur.
In 2016 het my dogter op die plaas getrou wat ‘n lekkerte op sy eie was. Ek is dankbaar dat ons dit vir haar kon doen en alles het mooi uitgewerk.
In hierdie jaar het ek en my man stokalleen deur ‘n stukkie van NSW, Victoria en Suid-Australië gery. As ‘n mens so alleen saamtoer, geniet jy die saamwees, is jy heeltyd beskikbaar vir mekaar. Daar is lang tye dalk stilte in die kar, maar die skat is daarin dat ons daar is vir mekaar, as een iets vir die ander wil vertel, dit dadelik kan gebeur. Dit gaan oor gedeelde ervarings. Dis ‘n belegging in die huwelik.
Ek glo dat 2017 nog meer voorspoedig sal wees en wens jou alles van die beste toe. Dankie vir die lekker geselsies.
Ek is dankbaar dat ek jou en die ander blok mense hierdie jaar ontmoet het, en dat jy my gehelp het om hierdie nuwe wêreld te ontdek. Jy is ń inspirasie Toortsie, en ek bid jou en Kameel en Bokbaaivygie God se vreugde en gesondheid toe vir die nuwe jaar.
Jy moet asb vir ons iets skryf van julle Ausie toer,in die nuwe jaar.Hoe lyk dit daar,hoe lyk die omgewing,mense ens?
Dankie. Jy moet buetjie kyk, ek het elke dsg geskryf toe ek daar was. Kyk by reiservarings in kategorieë.